《问源草庐咏 其二 风阁松涛》
清代·王颖锐

小阁涛声涌，寒钟入夜和。不逢苍叟怒，常带白云过。

句曲兴不浅，天台路几多。良宵惊启户，或恐是鲸波。

作者简介：王颖锐(1713--1794)，字秉成,号瓶城。清金匮人。国子生。少勤举业，能文章。父殁家累万金,内讧外侮，积十余年清其逋。仁厚好施,友爱兄弟。曾搜辑先世《耐轩遗书》梓之行世。有《听雨楼诗文稿》。